b'\n_START_ARTICLE_\nGospodarski rat\n_START_SECTION_\nFinancijski rat\n_START_PARAGRAPH_\nFinancijski rat se mo\xc5\xbee voditi protiv kompanija koje ne sura\xc4\x91uju, ili protiv dr\xc5\xbeava. Neposlu\xc5\xa1ne kompanije mo\xc5\xbee se uni\xc5\xa1titi uz pomo\xc4\x87 konkurentskih kompanija, ili ih se mo\xc5\xbee otkupiti._NEWLINE_Financijski rat protiv dr\xc5\xbeava mo\xc5\xbee se voditi: a) plasiranjem velike koli\xc4\x8dine la\xc5\xbenih nov\xc4\x8danica napadnute dr\xc5\xbeave; b) Izgradnjom financijskih kreditnih piramida, uz pomo\xc4\x87 vlastitih agenata(financijskih diverzanata), zelena\xc5\xa1kih bankara, kriminalaca i korumpiranih lokalnih politi\xc4\x8dara i ekonomskih stru\xc4\x8dnjaka(financijskih sabotera). Financijske organizacije koje nude velike kamate na uloge mogu izvr\xc5\xa1avati svoje obveze dok ulozi rastu. Kad usi\xc5\xa1u sav slobodni nov\xc4\x8dani kapital na tr\xc5\xbei\xc5\xa1tu, dolazi do domino efekta, tj. istovremenog sloma svih ovakvih institucija. c)Investiranjem velike koli\xc4\x8dine kapitala u bankarski sustav, ili na burze napadnute dr\xc5\xbeave mogu\xc4\x87e je di\xc4\x87i cijene doma\xc4\x87e valute ili dionica daleko iznad stvarne tr\xc5\xbei\xc5\xa1ne vrijednosti. Nakon ovakvog po\xc4\x8detnog rasta dolazi do daljnjeg ulaganja \xc5\xa1pekulativnog kapitala, koji ide tamo gdje dionice rastu. Rezultat je jo\xc5\xa1 ve\xc4\x87i rast cijene dionica i valuta. Tada, u odabranom trenutku, suradnici obavje\xc5\xa1tajno sigurnosnih slu\xc5\xbebi naglo povla\xc4\x8de svoj kapital tako da prodaju doma\xc4\x87u valutu i dionice. To dovodi do pada valute i dionica, zbog \xc4\x8dega ostali financijski \xc5\xa1pekulanti po principu domino efekta povla\xc4\x8de i svoj kapital. Rezultat je propast burze i vrlo velik pad cijene doma\xc4\x87e valute.\n_START_SECTION_\nInflacija kao oru\xc5\xbeje obavje\xc5\xa1tajnih slu\xc5\xbebi\n_START_PARAGRAPH_\nVisoka inflacija mo\xc5\xbee dovesti do raspada financijskog i bankarskog sustava, a raspad bankarskog sustava mogu izazvati i male brzorastu\xc4\x87e banke u suradnji sa obavje\xc5\xa1tajnim slu\xc5\xbebama mati\xc4\x8dnih dr\xc5\xbeava koje visokim kamatama otimaju \xc5\xa1tedi\xc5\xa1e ve\xc4\x87im bankama. Ako emisijska banka na vrijeme ne reagira, a velike banke prihvate igru kamatama dolazi do naglog rasta kamatnih stopa na uloge. Kamate rastu na 5%; 10%; 20%; 30% i vi\xc5\xa1e mjese\xc4\x8dno dok se ne isisa sav kapital s tr\xc5\xbei\xc5\xa1ta. Tada ovako izgra\xc4\x91ena financijska piramida puca, ulaga\xc4\x8dima ulozi propadaju, pravni sustav se raspada, kriminalci ostvaruju zaradu, a strane sigurnosno obavje\xc5\xa1tajne slu\xc5\xbebe stje\xc4\x8du mogu\xc4\x87nost preuzimanja kontrole nad politi\xc4\x8dkom kadrovskom politikom ucjenjuju\xc4\x87i politi\xc4\x8dare koji su se nelegalno obogatili koriste\xc4\x87i kamatare.\n_START_SECTION_\nDeflacija kao oru\xc5\xbeje slu\xc5\xbebi\n_START_PARAGRAPH_\nDeflacija je pojava kada cijene padaju. To se doga\xc4\x91a kad emisiona banka vodi restriktivnu nov\xc4\x8danu politiku, zbog \xc4\x8dega dolazi do rasta kamata, naglog rasta \xc5\xa1tednje, smanjenja potra\xc5\xbenje, smanjenja proizvodnje, otpu\xc5\xa1tanje zaposlenih, porasta nezaposlenosti koja uzrokuje dodatni pad potra\xc5\xbenje, te nastanak privredne krize. Kako bi se deflacija prikrila, te kako emisiona banka ne bi reagirala pove\xc4\x87anjem nov\xc4\x8dane mase i sni\xc5\xbeavanjem kamata obavje\xc5\xa1tajne slu\xc5\xbebe preko svojih lokalnih politi\xc4\x8dkih poslu\xc5\xa1nika znaju navest monopolska poduze\xc4\x87a na naglo zapo\xc5\xa1ljavanje nezaposlenih, kako bi im se pove\xc4\x87ali tro\xc5\xa1kovi. Kako bi mogli podmiriti ti pove\xc4\x87ani tro\xc5\xa1kovi monopolist naglo di\xc5\xbeu cijene \xc4\x8dime se namje\xc5\xa1taju statisti\xc4\x8dke podatke o kretanju cijena. Na taj na\xc4\x8din statistika pokazuje prosje\xc4\x8dni rast cijena, iako ve\xc4\x87ina tr\xc5\xbei\xc5\xa1nih cijena pada. Zbog prosje\xc4\x8dnog rasta cijena emisiona banka dodatno zate\xc5\xbee monetarnu politiku \xc4\x8dime se kriza samo produbljuje.\n_START_SECTION_\nMe\xc4\x91unarodne organizacije kao oru\xc5\xbeje sigurnosnih slu\xc5\xbebi\n_START_PARAGRAPH_\nDanas vi\xc5\xa1e me\xc4\x91unaridnih organizacija potje\xc4\x8de me\xc4\x91unarodnu razmjenu. Najve\xc4\x87e takve organizacie su MMF, WB i WTO. Ove organizacije su osnovane s ciljem poticanja razvoja i razmjene, te smanjenja carina u trgovini me\xc4\x91u zemljama \xc4\x8dlanicama. Ideja osniva\xc4\x8da je bila da kupci u zemljama \xc4\x8dlanicama dobiju \xc5\xa1to jeftinije proizvode, a da proizvo\xc4\x91a\xc4\x8di, zahvaljuju\xc4\x87i ve\xc4\x87em tr\xc5\xbei\xc5\xa1tu, snize tro\xc5\xa1kove proizvodnje i cijenu proizvoda. Rezultati su: pove\xc4\x87anje me\xc4\x91unarodne razmjene, olak\xc5\xa1ano osvajanje novih tr\xc5\xbei\xc5\xa1ta od strana velikih multinacionalnih kompanija, koncentracija sjedi\xc5\xa1ta ovih kompanija u razvijenim zemljama i decentralizacija proizvodnje \xc5\xa1irom svijeta. Na ovaj na\xc4\x8din razvijene zemlje su svoje kompanije pretvorile u sredstvo posredne kolonizacije svijeta i uni\xc5\xa1tenje sve lokalne industrije u koloniziranim dr\xc5\xbeavama, osim najjednostavnijih poslova proizvodnje sirovina, usluga i monta\xc5\xbee. Ovo su uspjele zahvaljuju\xc4\x87i tome \xc5\xa1to je slobodna konkurencija me\xc4\x91u poduze\xc4\x87ima koja posluju u \xc4\x8dlanicama WTO -a samo privid. Multinacionalne kompanije razvijenih zemalja su, uz pomo\xc4\x87 velikih me\xc4\x91unarodnih banaka, uspjele pokupovati slabija poduze\xc4\x87a iz nerazvijenih dr\xc5\xbeava. U tome su im pomogli korumpirani doma\xc4\x87i politi\xc4\x8dari, nepostojanje kvalitetnih zakona o za\xc5\xa1titi interesa sitnih dioni\xc4\x8dara, zakona o preuzimanju, zakona o ste\xc4\x8daju, zakona o za\xc5\xa1titi od me\xc4\x91unarodnog dampinga. Veliku ulogu u ovom procesu odigrale su i obavje\xc5\xa1tajne slu\xc5\xbebe razvijenih zemalja. Pravodobnim dostavljanjem povjerljivih informacija o lokalnim poduze\xc4\x87ima multinacionalne kompanije su znale koliko vrijede pojedina poduze\xc4\x87a i gdje su im slabosti, koga je mogu\xc4\x87e potkupiti i sl.'